Husmorfilm

**Husmorfilm** var betegnelsen på en serie norske filmer som ble produsert på 1950-, 1960- og begynnelsen av 1970-tallet.

Inspirasjonskilden til de norske husmorfilmene kom fra Sverige. Det ble laget i alt 29 husmorfilmer i Norge fra 1953 til 1972. De første årene ble det laget én film i året, men fra 1962 kom det én film hvert halvår. Filmenes målgruppe var norske husmødre, derav betegnelsen. De ble tilbudt publikum som gratis formiddagsvisninger på kinoer rundt om i landet, og var langfilmer – komedier – der handlingen innimellom ble avbrutt av reklameinnslag på noen minutters varighet. De fleste husmorfilmene ble regissert av Jan-Erik Düring og Ola Winger, som også i de fleste tilfellene hadde skrevet manus. Filmene ble laget av ulike produksjonsselskaper; først Starfilm, deretter Centralfilm og til sist Informasjonsfilm A/S (også kalt I-film A/S). Rollene, også i reklameinnslagene, ble spilt av datidens mest populære skuespillere og kjendiser.

Rolf Kirkvaag, som var en stor stjerne fra NRK Radio, filmdebuterte i husmorfilmen *Slik vil vi ha det* i 1955.

## Husmorfilmer
* 1953 – *[[Slik kan det gjøres (1954)|Slik kan det gjøres]]*
* 1954 – *[[Slik kan det gjøres (1954)|Slik kan det gjøres]]* (De 2 første hadde samme navn.)
* 1955 – *[[Slik vil vi ha det (1955)|Slik vil vi ha det]]* 
* 1956 – *[[Slik blir det lettere (1956)|Slik blir det lettere]]* 
* 1957 – *[[Hjemme hos oss. Husmorfilmen 1957]]*
* 1958 – *[[Husmor før og nå (1958)|Husmor før og nå]]*
* 1959 – *[[Mannen som skulle stelle hjemme (1959)|Mannen som skulle stelle hjemme]]*
* 1960 – *[[Vi som går kjøkkenveien (husmorfilm fra 1960)|Vi som går kjøkkenveien]]*   
* 1961 – *[[To må man være. Husmorfilmen 1961]]*
* 1962 – *[[Nå gjør vi så...! (1962)|Nå gjør vi så...!]]* 
* 1963 – *[[Tips om trivsel (1963)|Tips om trivsel]]* 
* 1964 – *[[Husfarvikaren]]*
* 1964 – *[[Husmorfilmen høsten 1964]]* 
* 1965 – *[[Nytt og nyttig (1965)|Nytt og nyttig]]*
* 1965 – *[[Moro for mor (1965)|Moro for mor]]* 
* 1965 – *[[Hjelp – vi får leilighet!]]* 
* 1966 – *[[Bli ny (1966)|Bli ny]]*
* 1966 – *[[Glad hverdag Høsten 1966 (husmorfilm)|Glad hverdag Høsten 1966]]*
* 1967 – *[[Glad hverdag Våren 1967 (husmorfilm)|Glad hverdag Våren 1967]]*
* 1967 – *[[Gjør det lettere (1967)|Gjør det lettere]]*
* 1968 – *[[Bo bedre (husmorfilm)|Bo bedre]]* 
* 1968 – *[[Gjør som vi (husmorfilm)|Gjør som vi]]*
* 1969 – *[[Lev lettere (1969)|Lev lettere]]* 
* 1969 – *[[Tipp topp. Husmorfilmen 1969]]* 
* 1970 – *[[Nå lager vi også husmorfilm]]* 
* 1970 – *[[Fritimen – husmorfilmen høsten 1970]]* 
* 1971 – *[[Hjemme hos oss – husmorfilmen våren 1971]]* 
* 1971 – *[[Husmorfilmen høsten 1971]]* 
* 1972 – *[[Kjære Husmor]]* 

## Forskning
Anne Marit Myrstad ved NTNUs Institutt for kunst- og medievitenskap forsket midt på 2000-tallet på fenomenet husmorfilmer. Forskningsprosjektet het "Slik kan det gjøres. Husmorfilmen som populærkultur".

## Referanser


## Eksterne lenker
* Børster støv av husmorfilmene – Aftenposten 19. oktober 2004 (besøkt 14. april 2017)
* Du og jeg og husarbeidet. En diskusjon av Husmorfilmens konferansier Politiken.se 2005 (besøkt 14. april 2017)
* Husmoro – Dagbladet 10. mars 2008 (besøkt 14. april 2017)